পাগলের মতো ভালবাসে রিয়াকে অনিক। বাবা মায়ের অসম্মতিতে একদিন অনিকের ভালবাসায় এক কাপড়ে ঘর ছাড়ে রিয়ার। সাথে নিয়ে যায় বাবা মায়ের একটা ছবি। গিয়ে ওঠে বিবাহিত বান্ধবী লতার বাসায়। অনিক রিয়ার মন ভাল রাখতে সবরকমের চেষ্টা করে। তারপরও কোথায় যেন মন পড়ে থাকে রিয়ার, সবসময় হাতের মুঠোয় ধরে রাখে বাবা-মা’র ছবি। অনেক চেষ্টা করে রিয়ার মুঠো থেকে ছবিটা নিতে পারে না অনিক। ফলে, একটু যেন বিরক্ত হয়। মাঝ রাতে কথা বলতে চায় রিয়ার সাথে ফোন ব্যস্ত পায়। সকাল হতে না হতেই বেল বাজাতে থাকে লতার বাসার দরজায় ঘুম চোখ নিয়ে লতা দরজা খুলে ভদ্রতাবোধ ভুলে অনিক রিয়ার ঘরে গিয়ে কোন কথা না বলে প্রথমেই ফোন চেক করে এবং রিয়াকে ঘুম উঠিয়ে বাজে ভাবে অপমান করে। প্রতিদিন একটু একটু করে যেন চিনতে পারে অনিককে এবং ভালবাসা ম্লান হতে থাকে। রিয়া বাবা-মায়ের কাছে আশ্রয় নেয়। খুঁজে পায় না অনিক রিয়াকে। রিয়ার অনুপস্থিতিতে পাগলামীর মাত্রা বাড়তে থাকে অনিকের। বিভিন্নভাবে হুমকি দিতে থাকে লতাকে। ভয়ে, এক পর্যায়ে লতা জানায় রিয়া কোথায় গেছে। সাহস নিয়ে অনিক গিয়ে দাঁড়ায় ততক্ষণে রিয়ার সম্মতিতে অন্যখানে বিয়ে ঠিক হয়ে গেছে। মেনে নিতে পারে না অনিক। কথা কাটাকাটি হয়, এক পর্যায়ে নিজের ভুল বুঝতে পেরে ক্ষমা চাই রিয়ার কাছে, তার বাবা-মায়ের কাছে।